ठाणे मनसे ने ठाणे के कई इलाकों में होर्डिंग लगा कर निवासियों से अपना मकान केवल मराठी भाषियों को बेचने की अपील की है।
गैर मराठी मुद्दे को लेकर एक बार फिर से मनसे (महाराष्ट्र नवनिर्माण सेना) चर्चा में है। ठाणे मनसे ने ठाणे के कई इलाकों में होर्डिंग लगा कर निवासियों से अपना मकान केवल मराठी भाषियों को बेचने की अपील की है।
मनसे की तरफ से ठाणे के कई इलाकों में होर्डिंग लगाया गया है। इस होर्डिंग में आपला ठाणे-मराठी ठाणे यानि हमारा ठाणे, मराठी ठाणे का नारा लिखा गया है और लोगों से अपील करते हुए कहा गया है कि केवल मराठी भाषी लोगों को ही अपना घर बेचें। होर्डिंग के नीचे मनसे नेता अभिजीत पानसे और पार्टी के ठाणे और पालघर जिला प्रमुख अविनाश जाधव का नाम है।
मनसे से जुड़े ठाणे के एक नेता का कहना है कि पार्टी को शिकायतें मिल रही हैं कि मराठी भाषी लोगों को शहर में किराए पर मकान लेने या खरीदने में दिक्कतें हो रही हैं इसलिए यह अपील की गयी है।
आपको बता दें कि अभी कुछ दिन पहले एक सुयश सोसायटी में मराठी और गुजराती परिवार में इसी बात को लेकर वाद विवाद हो गया था। आरोप है कि गुजराती फैमिली ने मराठी परिवार के साथ अभद्रता की थी, इसके बाद मनसे नेता अविनाश जाधव ने गुजराती परिवार को धमकाया था और माफ़ी मांगने पर मजबूर किया था।
Nov 23, 2019, 6:30 PM IST